Source: http://www.kaypahoito.fi/web/kh/suositukset/suositus?id=nix01018&suositusid=hoi50061
Timestamp: 2018-10-21 09:12:05+00:00
Document Index: 8351627

Matched Legal Cases: ['HD ', 'kko ', 'HD ', 'kko ', 'HD ', 'HD ']

ADHD-valmennus (coaching, neuropsykiatrinen valmennus) on tukimuoto, jolla pyritään vahvistamaan ADHD-oireisten lasten, nuorten ja aikuisten arjen hallintaa.
ADHD-valmennus ei muodosta yhtä yksittäistä tarkasti määrättyä menetelmäkokonaisuutta, vaan tarvittavat keinot määritellään yksilöllisesti «Murphy K. Psychosocial treatments for ADHD in teens and adults: a practice-friendly review. J Clin Psychol 2005;61:607-19 »1, «Goldstein S. Coaching as a treatment for ADHD. J Atten Disord 2005;9:379-81 »2.
Tavallisimmin hyödynnetään kognitiivis-behavioraalisen ja ratkaisukeskeisen terapian menetelmiä (esim. tavoitteen asettaminen, ajanhallinnan menetelmät, päivästruktuurin luominen kuvalukujärjestyksellä, tavoite-palkkiomenetelmät, voimavarojen hyödyntäminen).
Selviytymistä tukevien taitojen, strategioiden ja toimintamallien opettelu (esim. toiminnanohjauksen taidot, opiskelustrategiat, ongelmanratkaisutaidot) on tärkeä osa valmennusta «Prevatt F. Coaching for College Students with ADHD. Curr Psychiatry Rep 2016;18:110 »3, taulukko «Esimerkkejä tavallisimmista ADHD-valmennuksen tavoitteista ja menetelmistä .»1.
Asiakkaan motivaatio vaikuttaa valmennuksen tuloksiin ja usein motivaation vahvistaminen on osa valmennusprosessia.
Käytettäessä ADHD-valmennusta lapsille ja nuorille olennainen osa on lapsen tai nuoren vanhempien tukeminen, joka voi olla tarpeen myös vanhemman omien ADHD-oireiden vuoksi «Jaksa P, Ratey N. Therapy and ADD Coaching: Similarities, Differencies, and Collaboration. http://www.nancyratey.com/adhdcoaching/therapy-addcoaching»4.
Valmentajien koulutustausta ei ole yhtenäinen, vaikka koulutukselle on laadittu ohjeellisia laatuvaatimuksia.
ADHD-valmennuksessa tavoitteet ja aikataulu sovitaan yhdessä asiakkaan kanssa.
Tavoitteet ovat konkreettisia ja liittyvät jokapäiväisen elämän vaikeuksiin, esimerkiksi arjenhallintaan, opiskeluun ja ihmissuhteisiin.
ADHD-valmentaja tukee aktiivisesti tavoitteiden saavuttamista, antaa palautetta suoriutumisesta ja kannustaa uusien toimintatapojen löytämisessä.
ADHD-valmentaja voi käydä myös koululla tai opiskelupaikassa ohjaamassa siellä ilmenevien ongelmien ratkaisemisessa.
Menetelmiä voidaan käyttää myös ilman varsinaista valmennussuhdetta esimerkiksi osana muuta käyttäytymisterapeuttista hoitoa tai pedagogisia tukitoimia «Parikka J. Halonen-Malliarakis N, Puustjärvi A. Vaikeudesta voimaksi. Neuropsykiatriset häiriöt ja niiden huomioiminen koulussa. Finn Lectura 2017»5.
Julkisessa terveydenhoidossa ADHD-valmennuksen menetelmien käyttöönottoa voi ohjata esimerkiksi kuntoutusohjaaja, sairaanhoitaja tai muu ADHD-oireisia hoitavan tiimin työntekijä.
ADHD-valmennuksen tehoa on arvioitu aikuisilla «Kubik JA. Efficacy of ADHD coaching for adults with ADHD. J Atten Disord 2010;13:442-53 »6 ja lapsilla ja nuorilla «Sleeper-Triplett J. The effectiveness of coaching for children and teens with AD/HD. Pediatr Nurs 2008;34:433-5 »7muutamalla tutkimuksella, joiden perusteella ADHD-valmennuksella voi olla positiivista vaikutusta ADHD-diagnoosin saaneiden elämään. Yksittäisistä menetelmistä löytyy jonkin verran tutkimuksia, usein osana jotakin muuta hoitokokonaisuutta «Prevatt F. Coaching for College Students with ADHD. Curr Psychiatry Rep 2016;18:110 »3.
Ks. myös «http://neuropsykiatrisetvalmentajat.fi/»1.
Taulukko 1. Esimerkkejä tavallisimmista ADHD-valmennuksen tavoitteista ja menetelmistä «Prevatt F. Coaching for College Students with ADHD. Curr Psychiatry Rep 2016;18:110 »3.
Opiskelutaidot Erilaiset opiskelustrategiat, muistiinpanotekniikat, tuntityöskentelyä tukevat menetelmät
Ajanhallinta Visuaalinen kello, aikataulutus, päiväjärjestys, erilaisten muistutusten hyödyntäminen, kalenterin käytön systemaattinen opettelu
Arjen hallinta Ympäristön muokkaus, paikat erilaisille tavaroille, toimintajärjestyksen luominen
Toiminnanohjauksen ongelmat Tehtävien pilkkominen, ohjeiden jäsentäminen, toimintaa tukevien muisti- tai kuvalistojen käyttäminen
Murphy K. Psychosocial treatments for ADHD in teens and adults: a practice-friendly review. J Clin Psychol 2005;61:607-19 «PMID: 15723366»PubMed
Goldstein S. Coaching as a treatment for ADHD. J Atten Disord 2005;9:379-81 «PMID: 16371659»PubMed
Prevatt F. Coaching for College Students with ADHD. Curr Psychiatry Rep 2016;18:110 «PMID: 27783338»PubMed
Jaksa P, Ratey N. Therapy and ADD Coaching: Similarities, Differencies, and Collaboration. http://www.nancyratey.com/adhdcoaching/therapy-addcoaching
Parikka J. Halonen-Malliarakis N, Puustjärvi A. Vaikeudesta voimaksi. Neuropsykiatriset häiriöt ja niiden huomioiminen koulussa. Finn Lectura 2017
Kubik JA. Efficacy of ADHD coaching for adults with ADHD. J Atten Disord 2010;13:442-53 «PMID: 19276311»PubMed
Sleeper-Triplett J. The effectiveness of coaching for children and teens with AD/HD. Pediatr Nurs 2008;34:433-5 «PMID: 19051849»PubMed
Artikkelin tunnus: nix01018 ( 000.000)